Proposta de resolució de finalització de les Reclamacions 66/2016 i 67/2106.
La secretària exposa l'estat de les reclamacions i relaciona els tràmits més rellevants realitzats des del darrer Ple.
La senyora Teresa Perelló, membre del Ple i mediadora del procediment de mediació relatiu a la Reclamació 46/2016, fa una breu referència a la sessió que tindrà lloc l'endemà.
S'analitza el compliment dels requisits d'admissibilitat de les noves reclamacions que han entrat a la Comissió amb els números 134/2016, 136/2016, 137/2013, 138/2016 i 139/2016.
S'analitza l'esmena i millora per al compliment d'algun dels requisits essencials per a l'admissibilitat presentada pel reclamant en relació amb la Reclamació 122/2016.
S'analitza la reclamació presentada per correu electrònic a la bústia de la Comissió i l'orientació de la resposta que es durà a terme des de la Secretaria Tècnica, per al compliment dels requisits formals d'admissibilitat.
Es comenta la realització del tràmit de trasllat a terceres persones que cal dur a terme per alguns expedients.
El ponent de la resolució, el senyor Manuel Ibarz, exposa els principals elements de la proposta que ha elaborat i es debaten les observacions formulades pel vicepresident i pel senyor Josep Mir, que són tingudes en consideració pel ponent.
El ponent de la resolució, el senyor Josep Mir, exposa els principals elements de la proposta que ha elaborat i a continuació es debaten algunes observacions al text de la proposta formulades pel vicepresident, el senyor Oriol Mir.
Proposta de resolució de finalització de les Reclamacions 66/2016 i 67/2016.
El ponent de la resolució, el senyor Josep Mir, exposa els principals elements de la proposta de finalització de les reclamacions que ha elaborat i es debaten les consideracions proposades pels membres del Ple.
El ponent de la proposta de resolució, el vicepresident, el senyor Oriol Mir, exposa els principals elements que s'han presentat en aquest incident d'execució que ha estat plantejat per l'administració reclamada a fi de possibilitar que els centres educatius puguin recopilar la informació requerida de conformitat amb la part dispositiva de la Resolució que la GAIP va dictar arran de la Reclamació 68/2016.
A continuació es debaten algunes observacions al text de la proposta assenyalades pel mateix ponent.
El vicepresident, ponent de la proposta de resolució, exposa els elements més destacats del cas i dels fonaments jurídics del text.
Són objecte d'anàlisi per part de tots els membres del Ple alguns elements de la proposta de resolució i les observacions al text assenyalades pel mateix ponent.
El vicepresident, com a ponent de la resolució, exposa els principals elements de la proposta de resolució d'inadmissió que ha elaborat.
El vicepresident relata els principals elements de la proposta que ha elaborat la presidenta i ponent de la resolució.
Es debaten alguns aspectes formals de la proposta per part dels membres de la Comissió.
El ponent, el senyor Josep Mir, exposa els principals elements de la proposta d'inadmissió de la reclamació que ha elaborat.
Es comenten quines propostes de resolució haurien de ser incloses en l'ordre del dia del Ple de la propera setmana per tal de complir amb el termini de resolució de les reclamacions que finalitzen el proper mes d'agost.
El vicepresident de la Comissió, que exerceix la Presidència, aixeca la sessió de la qual, com a secretària, estenc aquesta acta.